153 
Vegetationen her frembød forøvrigt intet af særlig Interesse; 
Lynghede og Fjældmark vare som sædvanlig de almindeligste 
Formationer oppe paa Fjældene, Kærene vare nu for største 
Delen dækkede med fast, haard Sne. Paa Skrænter med sydlig 
Exposition var der et Par Hundrede Fod o. H. lavt Krat af Birk, 
Pil og storbladet V actinium uliginosum var. pubescens ; alle tre 
Buskarter hævede sig V 2 Alen ( 2 /3 M.) over Jorden, ingen af 
dem blev højere. Krattene vare kun af ringe Udstrækning. 
Den storbladede Vaccinium uliginosum var. pubescens , som 
voxer paa fugtig Bund og i Læ, sætter faa eller ingen Bær, 
medens den mindre var. microphglla overalt bærer talrige Frugter. 
Begge Former kunne findes tæt ved hinanden; en lille Forhøj¬ 
ning i Terrænet, en Birke- eller Pilebusk kan frembringe For¬ 
andringer , store nok til at udelukke eller muliggøre den ene 
eller den anden Form. 
Ved Udløbet af Elven var der et stort, leret, fladt Delta, 
gennemforet af Elvens Forgreninger, der havde opdynget 
store Volde af Sten og Grus. Naar Elven i Foraarstiden 
bryder op, er hele dette Terræn aabenbart en brusende Vand¬ 
masse ; Vegetationen bliver hvert Aar oprevet og ødelagt, 
der er derfor næsten ingen. Ved Stranden fandtes følgende 
Arter: Carex lagopina, Glyceria vilfoidea og Stellaria humifusa ; 
disse tre Arter dannede hist og her smaa Strandenge af et 
Par Kvadratalens Størrelse mellem Stenene. Endvidere Rliodiola 
med visne, røde Blade, enkelte Exemplarer af nedliggende Salix 
arctica f. og Halianihus med modne, ofte brunrøde Frugter eller 
visne ^-Blomster. 
Den 9. Septbr. kom Ltnt. Vedel med Dampbarkassen og 
slæbte vor Baad ud til Teltpladsen paa Syd Gap; uden 
Dampbarkassens Hjælp vilde vi have haft meget vanskeligt ved 
at komme ud, da der var adskillige brede Isbælter at gennem¬ 
bryde og megen Kalvis. Efter en forceret Bejse kom vi fry¬ 
sende tilbage til Stationen d. 12. om Morgenen. 
